Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 3 Pv 467/14/2202	Galanta, 29.9.2014
EEČ : 2-17-298-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Galanta
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: čašník
ako otec maloletého dieťaťa XXXXX, nar. XXXXX, bytom XXXXX sa zaviazal povinnosťou, ktorá mu bola daná rozsudkom Okresného súdu v Galante pod číslom konania XXXXX zo dňa 18.10.2012 právoplatného a vykonateľného dňa 29.11.2012, prispievať na výživu syna XXXXX mesačne sumou 100,- eur, ktoré výživné je zročné vždy do 15-teho dňa v mesiaci vopred k rukám matky, XXXXX, pričom si vyživovaciu povinnosť otec maloletého dieťaťa všade tam, kde sa zdržiava, riadne neplní od mesiaca november roku 2012 až doteraz pričom za uvedené obdobie dlhujete na výžinom sumu vo výške 2.100,- Eur, 

lebo zanikla trestnosť činu

Odôvodnenie:
Uznesením  povereného príslušníka Okresného riaditeľstva PZ XXXXX, Obvodného oddelenia PZ Sládkovičovo sp.zn. ORP-XXXXX zo dňa 16.06.2014 bolo podľa § 199 ods. 1 Trestného poriadku začaté trestné stíhanie a súčasne podľa 206  odsek 1  Trestného poriadku vznesené obvinenie XXXXX za  prečin  zanedbania povinnej výživy  podľa § 207 ods.1 Trestného zákona na tom skutkovom základe, ako je to uvedené vo výrokovej časti tohto uznesenia.

	Obvinenie bolo vznesené na základe oznámenia poškodenej XXXXX, ktorá uviedla, že XXXXX neplatí riadne výživné na svojho syna XXXXX, a tým mu od novembra 2012 vznikol nedoplatok na výživnom v celkovej výške 1 900,- Eur. 

	Podľa rozsudku Okresného súdu v Galante sp. zn. 13P/282/2012-33 zo dňa 18.10.2012, právoplatný dňom 29.11.2012 bolo manželstvo XXXXX rod. XXXXX a XXXXX rozvedené; maloletý Fabricio XXXXX bol zverený do osobnej starostlivosti matky a otec XXXXX bol zaviazaný prispievať na jeho výživu sumou 100,- Eur mesačne. 
	
	Obvinený XXXXX sa k spáchaniu skutku priznal a uviedol, že si je vedomý, že výživné riadne neplatil. Uviedol, že je bez zamestnania a brigády mu stačia sotva na pokrytie jeho vlastných potrieb; pokiaľ mal peniaze, výživné uhradil (vo februári 2014). Výživné chce zaplatiť  hneď, ako bude mať peniaze. 

	Poškodená XXXXX, matka maloletého XXXXX vo svojom výsluchu dňa 08.07.2014 uviedla, že obvinený od novembra 2012 neplatí výživné, s výnimkou mesiaca február 2014, kedy zaplatil sumu 100,- Eur, pričom vyčíslila dlh vo výške 1 900,- Eur. Následne bola dopočutá dňa 18.08.2014 a tiež dňa 10.09.2014, kedy uviedla, že XXXXX zaplatil výživné v plnej výške; doklad o zaplatení výživného nemá, pretože jej peniaze dal osobne a nevystavili o tomto žiadnej doklad. Tým považuje výživné za uhradené v plnej výške.  Trestný čin nemal trvalo nepriaznivé následky, pretože maloletý XXXXX XXXXX núdzou netrpel.

            Podľa ustanovenia § 86 odsek 1písm. a) Trestného zákona trestnosť zanedbania povinnej výživy (§ 207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Bolo preukázané, že obvinený XXXXX si svoju vyživovaciu  povinnosť za obdobie od mesiaca november 2012 do mesiaca september 2014 uhradil  v celej výške, pričom trestný čin nemal trvalo nepriaznivé následky.

	Pretože trestnosť činu s poukazom na ustanovenie § 86 odsek 1 písm. a) Trestného zákona zanikla, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jarmila Pastýriková
prokurátorka